ՀԱՍՏԱՏՎԱԾ Է

Եվրասիական տնտեսական բարձրագույն խորհրդի
«21» ապրիլի 2015 թվականի
թիվ 36 որոշմամբ

ՑԱՆԿ

ծառայությունների այն ոլորտների (ենթաոլորտների), որոնցով ծառայությունների միասնական շուկայի ձևավորումը Եվրասիական տնտեսական միության շրջանակներում կիրականացվի ազատականացման ծրագրերին համապատասխան (անցումային շրջանում)

1. Քաղաքացիական շինարարության օբյեկտների կառուցման հետ կապված ընդհանուր շինարարական աշխատանքներ (թունելներ, կամուրջներ, խողովակաշարեր, կապի գծեր) (ՀԱԴ՝ 54210, 54220, 54230, 54241, 54242, 54251, 54252 և 54260) հետևյալ առումներով՝

1) երկաթուղիների և օդանավակայաններում թռիչքի և վայրէջքի գոտիների հետ կապված շինարարական աշխատանքներ՝

երկաթուղիների շինարարություն, այդ թվում ՝ բալաստի և երկաթուղային ուղու, սլաքների տեղադրման, ուղիների միացման և հատման, երկաթուղային ուղիների համար հսկողության և անվտանգության համակարգի ստեղծման, ֆունիկուլյորների (ճոպանաքարշ երկաթուղի) և կախովի ճոպանուղիների կառուցման հետ կապված աշխատանքներ.

օդանավակայաններում թռիչքի և վայրեջքի գոտիների, այդ թվում՝ գետնավարման ուղիների և օդանավերի համար կայանատեղերի կառուցում, երկաթուղային ուղու վերականգնում կամ վերանորոգում, ճանապարհների, ավտոկայանատեղերի և նմանատիպ մակերեսների վրա գծանշումների զետեղման ներկարարական աշխատանքներ.

2) կամուրջների, վերգետնյա ավտոմայրուղիների, թունելների և ստորգետնյա ճանապարհների կառուցման ընդհանուր շինարարական աշխատանքներ՝

ջրի հետ կապված՝ ավտոմայրուղիների, խճուղիների, երկաթուղային գծերի և օդանավակայաններում թռիչք-վայրեջքի գոտիների կառուցում.

ուղղաձիգ պողպատե ամրանների տեղադրում.

3) նավահանգիստների, ջրային ուղիների, պատնեշների, ոռոգման համակարգերի և ջրային տնտեսության այլ կառույցների հետ կապված ընդհանուր շինարարական աշխատանքներ՝

նավահանգիստների, սիրողական նավերի համար հատուկ նավամատույցների, առափնյակների, պիրսերի, նավամատույցների, նավանորոգարանների և նմանատիպ նավահանգստային կառույցների շինարարություն.

պատնեշների, ջրանցքների, ոռոգման ջրանցքների և ջրանցույցների շինարարություն.

ջրարգելակների, ջրանետների, անջրպետների, ամբարձիչ կառույցների, չոր նավանորոգարանների, սահահարթակների, ամբարտակների և այլ հիդրոմեխանիկական կառույցների շինարարություն.

հատակափորիչ աշխատանքներ, քարերի և տիղմի հեռացման աշխատանքներ ու ջրի հետ կապված այլ շինարարական աշխատանքներ.

ստորջրյա աշխատանքներ (սուզակների, ջրասուզակների և այլ տեխնիկական մասնագետների կողմից կատարվող) և տարբեր ինժեներահիդրոլոգիական ծառայություններ.

նավահանգիստների, ջրային ուղիների, պատնեշների, ոռոգման համակարգերի և ջրային տնտեսության այլ կառույցների վերանորոգում.

4) մայրուղային խողովակաշարերի կառուցման ընդհանուր շինարարական աշխատանքներ, այդ թվում՝ հետևյալ աշխատանքները՝

նավթի կամ գազի փոխադրման համար վերգետնյա, ստորգետնյա կամ ստորջրյա մայրուղային խողովակաշարերի հետ կապված շինարարություն.

նավթի և գազի փոխադրման համար չնախատեսված վերգետնյա, ստորգետնյա կամ ստորջրյա մայրուղային խողովակաշարերի շինարարություն.

ջրի մատակարարման, ջրհոսքի կամ անձրևաջրերի հեռացման համար մայրուղային խողովակաշարերի շինարարություն.

5) մայրուղային կապի գծերի և էներգետիկ (մալուխային) գծերի կառուցման հետ կապված ընդհանուր շինարարական աշխատանքներ, այդ թվում՝

էլեկտրահաղորդման մայրուղային գծերի, այդ թվում՝ երկաթուղիների հետ կապված շինարարական աշխատանքներ.

էլեկտրահաղորդման ստորջրյա կամ ստորգետնյա մայրուղային գծերի հետ կապված շինարարական աշխատանքներ.

էլեկտրակապերի վերգետնյա մայրուղային գծերի հետ կապված շինարարական աշխատանքներ.

ստորջրյա կամ ստորգետնյա մայրուղային էլեկտրակապերի գծերի շինարարություն.

մայրուղային գծերի կապերի և էներգետիկ (մալուխային) կապերի վերանորոգման աշխատանքներ.

6) տեղական խողովակաշարերի կառուցման ընդհանուր շինարարական աշխատանքներ՝

տեղական ջրմուղի և կոյուղու խողովակաշարերի, այդ թվում՝ դրանց հետ կապված օժանդակ կառույցների, ինչպես, օրինակ՝ պոմպակայանների շինարարություն.

տաք ջրի մատակարարման համար նախատեսված տեղական խողովակաշարերի շինարարություն.

տեղական գազատար խողովակագծերի և շոգեմուղների, այդ թվում՝ դրանց հետ կապված օժանդակ կառույցների շինարարություն.

7) տեղական մալուխների հարդարման և դրանց հետ կապված կառույցների ստեղծման ընդհանուր շինարարական աշխատանքներ՝

տեղական էլեկտրահաղորդման գծերի, այդ թվում՝ օժանդակ կառույցների, ինչպես, օրինակ՝ տեղական սահմանների շրջանակներում բաշխման համար նախատեսված տրանսֆորմատորային կայանների և ենթակայանների շինարարություն.

տեղական կապի գծերի ստեղծում, այդ թվում՝ օժանդակ աշխատանքները, ինչպես, օրինակ՝ սարքավորումների փոխանցման աշտարակների կառուցումը.

տեղի սահմաններում բաշխման համար նախատեսված տրանսֆորմատորային կայանների և անտենաների կառուցում.

կաբելային հեռուստատեսության ստորգետնյա գծերի հարդարման հետ կապված շինարարական աշխատանքներ.

տեղական մալուխային գծերի վերանորոգում.

8) հանքահանութային և մշակող արդյունաբերության ձեռնարկությունների ընդհանուր շինարարական աշխատաքներ՝

բոլոր տեսակի էլեկտրակայանների կառուցում,

հանքահանութային և մշակող ձեռնարկությունների շինարարություն (օրինակ՝ բեռնման-բեռնաթափման կայաններ, հանքափողեր, քիմիական ձեռնարկություններ, թուջաձուլական արտադրություններ, դոմնային (հրահալոցային) և կոքսային վառարանններ).

հանքահանութային և մշակող արդյունաբերության ձեռնարկությունների վերանորոգում.

9) շինարարությանը նախորդող աշխատանքներ, հատուկ շինարարական աշխատանքներ, օպերատորի (գործաղեկավար) հետ տարվող աշխատանքեր՝ կապված շենքերը քանդելու և շինարարական սարքավորումների վարձակալության հետ (բացառությամբ կապիտալ շինարարության հատուկ վտանգավոր և տեխնիկապես բարդ օբյեկտների, ինչպես նաև մշակութային ժառանգության օբյեկտների պահպանման հետ կապված ծառայությունների (պատմական և մշակութային հուշարձաններ)) հետևյալ առումներով՝

արտափորման և պեղումնային աշխատանքների ծառայություններ.

կոյուղային համակարգի կառուցում:

2. Ինժեներական ոլորտներում կապիտալ շինարարության հատուկ վտանգավոր և տեխնիկապես բարդ օբյեկտների, ինչպես նաև մշակութային ժառանգության օբյեկտների պահպանման հետ կապված ծառայություններ հետևյալ առումներով՝

1) նախագծային կոնստրուկտորական աշխատանքների և խորհրդատվության իրականացում,

2) ճարտարապետական նախագծման աշխատանքների հետ կապված ծառայությունների մատուցում:

3. Համալիր ծառայություններ՝ ինժեներական ոլորտներում՝ ավտոմայրուղիների, փողոցների, ճանապարհների, երկաթուղիների, թռիչքի և վայրեջքի գոտիների, վերգետնյա և ստորգետնյա ավտոմայրուղիների, թունելների և նավահանգիստների, ջրային ուղիների, ջրային տնտեսության կառույցների, մայրուղային խողովակաշարերի, կապի գծերի և էներգետիկ գծերի, խողովակաշարերի և մալուխների ու դրանց առնչվող կառույցների հետ կապված:

4. Ծառայություններ՝ քաղաքաշինական նախագծման ոլորտում՝ կապված կապիտալ շինարարության հատուկ վտանգավոր և տեխնիկապես բարդ օբյեկտների, ինչպես նաև մշակութային ժառանգության օբյեկտների պահպանման հետ (պատմական և մշակութային հուշարձաններ), ներառյալ՝ հետևյալ ծառայությունները՝

1) հողօգտագործման ծրագրերի նախագծերի մշակում.

2) տեղակայման վայրի ընտրություն, հսկողություն և ճանապարհային համակարգերի օգտագործում, հողակտորների սպասարկում.

3) քաղաքների զարգացմանն ուղղված ծրագրերի էկոլոգիական հետևանքների և տնտեսական գնահատականի վերաբերյալ ուսումնասիրությունների անցկացում.

4) հողատարածքների ծրագրերի, աշխատանքային գծագրերի, տեխնիակական պայմանների, հողատարածքների ծախսերի, տեղանքի ռելիեֆի էսքիզների նախապատրաստում.

5) շինարարական աշխատանքների կատարման ընթացքի ստուգում:

5. Զբոսանավերի վարձակալության և լիզինգի հետ կապված ծառայություններ՝ առանց օպերատորի (ՀԱԴ՝ 73240):

6. Գովազդի բնագավառի ծառայություններ (ՀԱԴ՝ 83610, 83620, 83631 և 83690) հետևյալ առումներով՝

1) գովազդային արշավների պլանավորում, կազմակերպում և իրականացում, գովազդային ֆիլմերի համար սցենարի նախապատրաստում, գովազդային օբյեկտների կամ ֆիլմերի պլանավորում (առանց արտադրության).

2) փոստային գովազդ.

3) գովազդային տեղերի վաճառք, ներառյալ՝ գրքերը, բրոշյուրները և բուկլետները.

4) հրատարակիչների կողմից գովազդային տեղերի վաճառք թերթերում, ամսագրերում և պարբերական հրատարակություններում.

5) հրատարակչի կողմից տրամադրվող գովազդային տեղերի վաճառք բացիկների, կարգացուցակների, ձևաթղթերի, ցուցապաստառների և այլ տպագիր նյութերի վրա.

6) օդային գովազդ.

7) նմուշների և այլ գովազդային արտադրանքի առաքում.

8) վաճառքի վայրում ցուցադրումներ և շնորհանդեսներ.

9) անմիջապես ներկայացուցիչների կողմից նմանատիպ ծառայությունների մատուցում՝ տեղեկությունների և (կամ) ապրանքների օրինակների տրամադրմամբ.

10) ապրանքների և ծառայությունների վաճառքի խթանում:

7. Ծառայություններ աուդիտի բնագավառում:

8. Սեփական և վարձակալվող անշարժ գույքի հետ կապված ծառայություններ (բացառությամբ միջնորդների ռիելթորական ծառայությունների):

9. Գույքի գնահատման ծառայություններ:

10. Ճանապարհորդական բյուրոների և տուրիստական գործակալությունների ծառայություններ (տուրօպերատորների և տուրիստական գործակալների ծառայություններ) (ՀԱԴ՝ 67811 և 67812) հետևյալ առումներով՝

1) տրանսպորտային տոմսերով ապահովում, համալիր տուրերի տեղաբաշխում և վաճառք՝ վարձատրության դիմաց կամ պայմանագրային հիմունքով.

2) համալիր տուրերի կազմակերպում և անցկացում (ուղևորների ու բեռների փոխադրում, տեղավորում, տեսարժան վայրերի դիտում), ինչպես նաև համալիր տուրերի ընթացքում տրամադրվող ծառայություններ:

11. Տեխնիկական փորձարկումների և վերլուծությունների հետ կապված ծառայություններ (լաբորատոր և տեղական մակարդակով) (բացառությամբ գնահատման պահանջներին արտադրանքի համապատասխանության (հավաստման) նպատակներով կատարվող աշխատանքների) (ՀԱԴ՝ 83561 - 83564 և 83569) հետևյալ ծառայությունների առումներով՝

1) բաղադրության ու մաքրության ստուգում և վերլուծություն.

2) ֆիզիկական հատկությունների ստուգում և վերլուծություն.

3) համալիր մեխանիկական և էլեկտրատեխնիկական համակարգերի ստուգում և վերլուծություն.

4) ճանապարհային տրանսպորտային միջոցների տեխնիկական ստուգում.

5) տեխնիկական ստուգում և վերլուծություն:

12. Երկրաբանական, երկրաֆիզիկական և այլ տեսակի հետազոտական աշխատանքների հետ կապված ծառայություններ (ՀԱԴ 83510) երկրաբանության, երկրաֆիզիկայի, երկրաքիմիայի և այլ գիտությունների ոլորտում գիտական խորհրդատվական ծառայությունների մասով՝ կապված պինդ օգտակար հանածոների՝ նավթի, գազի, ստորգետնյա ջրի հանքավայրերի որոնման հետ՝ բացառությամբ դաշտային աշխատանքների:

13. Ստորգետնյա մարկշեյդերական նկարահանման ծառայություններ (ՀԱԴ՝ 83520):

14. Վերգետնյա մարկշեյդերական նկարահանման ծառայություններ (ՀԱԴ՝ 83530):

15. Քարտեզագրության ծառայություններ (ՀԱԴ՝ 53540)\*:

16. Եղանակի կանխատեսման և օդերևութաբանության ծառայություններ (ՀԱԴ՝ 53550)\*:

[[1]](#footnote-1)17. Ֆիլմերի և տեսաֆիլմերի արտադության և տարածման հետ կապված ծառայություններ (ՀԱԴ՝ 96121 և 96141):

18. Տեսաֆիլմերի ցուցադրման ծառայություններ (ՀԱԴ՝ 96152):

19. Հաշվետվություններ կազմելու և հաշվապահական հաշվառման ոլորտի ծառայություններ (ՀԱԴ՝ 82213, 82219 և 82220) հետևյալ առումներով՝

1) հաճախորդների կողմից ներկայացված տեղեկությունների հիման վրա ֆինանսական հաշվետվությունների (ընդ որում, կազմվող հաշվետվությունների արժանահավատությունը չի երաշխավորվում), եկամուտների ամփոփագրերի, հաշվեկշռային ամփոփագրերի, հաշվեկշռային ամփոփագրերի և հաշիվների կազմում (բացառությամբ ձեռնարկատիրական գործունեության հարկերի հետ կապված հայտարարագրեր կազմելու ծառայությունների).

2) ֆինանսական հաշվետվությունների ստուգում, գնահատում և նախապատրաստում.

3) հաշվապահական գրքերում առևտրային գործառնությունների դասակարգում և գրանցում՝ դրամական արտահայտությամբ կամ չափման այլ միավորով.

4) ձեռնարկատիրական գործունեության հարկերի հարկային հայտարարագրեր կազմելու (լրացնելու) հետ կապված ծառայություններ, որոնք տրամադրվում են ֆինանսական հաշվետվությունների պատրաստման հետ միասին:

20. Գիտահետազոտական աշխատանքների իրականացում և ներդրում հասարակական ու հումանիտար գիտությունների բնագավառում (ՀԱԴ՝ 812, 81210, 81220, 81230, 81240 և 81290):

21. Գիտահետազոտական աշխատանքների իրականացում և բնական գիտությունների բնագավառում փորձնական մշակումների ստեղծում (ՀԱԴ՝ 811, 81110, 81130, 81150 և 81190) հետևյալ ոլորտներում կիրառական հետազոտությունների մասով՝

1) ջերմություն, լույս, էլեկտրամագնիսականություն, աստղագիտություն.

2) կատալիզ, ֆերմենտացիա, կենդանիներ, բույսեր ու միկրոօրգանիզմների ֆիզիոլոգիա և էկոլոգիա.

3) ձուլվածքի, մետալուրգիայի, մեքենաների, էլեկտրաէներգիայի, կապի, նավերի, օդանավերի, քաղաքացիական շինարարության, շինարարության, տեղեկատվական տեխնոլոգիաներ.

4) ագրոտեխնիկա, այգեգործություն, անտառային տնտեսություն, անասնաբուծություն, ձկնորսություն.

5) հիվանդությունների բուժում, պրոֆիլակտիկ հիգիենա և դեղագործություն.

6) էկոլոգիա:

|  |  |
| --- | --- |
| Ծանոթագրություն | Կապիտալ շինարարության հատուկ վտանգավոր և տեխնիկապես բարդ օբյեկտների շարքին են դասվում՝ 1) ատոմային էներգիայի օգտագործման օբյեկտները (այդ թվում՝ միջուկային տեղակայանքները, միջուկային նյութերի և ճառագայթաակտիվ նյութերի պահպանման վայրերը, ռադիոակտիվ թափոնների պահպանման վայրերը),2) ջերմային էլեկտրակայանները՝ 150 ՄՎտ և ավելի հզորությամբ, 3) մետրոպոլիտենները,4) ավիացիոն ենթակառուցվածքի օբյեկտները, 5) ընդհանուր օգտագործման երկաթուղային տրանսպորտի ենթակառուցվածքի օբյեկտները, 6) Եվրասիական տնտեսական միության անդամ պետության հիդրոտեխնիկական կառույցների մասին օրենսդրությանը համապատասխան սահմանվող I և II դասերի հիդրոտեխնիկական կառույցները,7) էլեկտրացանցային տնտեսության էլեկտրահաղորդման գծերը և այլ օբյեկտներ՝ 330 կՎ և ավելի լարումով, 8) տիեզերական ենթակառուցվածքի օբյեկտները,9) ծովային նավահանգիստները՝ բացառությամբ փոքրաչափ, սպորտային, առագաստային նավերի և զբոսանավերի կանգառների և սպասարկման համար նախատեսված ծովային նավահանգիստների ենթակառուցվածքի օբյեկտների, 10) I և II դասերի վտանգավոր արտադրական օբյեկտները, որոնց վրա ստացվում, օգտագործվում, վերամշակվում, ձևավորվում, պահպանվում, փոխադրվում և վերացվում են վտանգավոր նյութերը,11) վտանգավոր արտադրական օբյեկտները, որոնց վրա ստացվում, փոխադրվում, օգտագործվում են սև և գունավոր մետաղների հալույթներ, այդ հալույթների հիմքի վրա համահալվածքներ՝ սարքավորումների կիրառմամբ, որը նախատեսված է հալույթի առավելագույն քանակի համար՝ 500 կգ և ավելի,12) վտանգավոր արտադրական օբյեկտները, որոնց վրա լեռնային աշխատանքներ են տարվում (բացառությամբ ընդհանուր տարածում գտած օգտակար հանածոների արդյունահանման և օգտակար հանածոներով հարուստ հանքավայրերի մշակման, որն իրականացվում է մակերեսային հանքաարդյունաբերության միջոցով՝ առանց պայթեցման աշխատանքների), օգտակար հանածոների հարստացման հետ կապված աշխատանքները,13) նավթի, գազի և նավթամթերքների մայրուղային խողովակաշարերը,14) բարձր ճնշման խողովակաշարերը,15) կապիտալ շինարարության օբյեկտները, որոնց նախագծային փաստաթղթերում նախատեսվում է հետևյալ բնութագրումներից առնվազն մեկը՝100 մետրից ավելի բարձրությունը,100 մետրից ավելի թռիչքները,բարձակի առկայությունը՝ 20 մետրից ավելի,ստորգետնյա հատվածի փորումը (ամբողջությամբ կամ մասամբ) հողի նախագծային նիշից ավելի քան 15 մետր ետրիծ: |

1. \* Բացառությամբ Ղազախստանի Հանրապետության (հաշվի առնելով տվյալ ծառայությունների ոլորտների «զգայունությունը»՝ «Եվրասիական տնտեսական միության մասին» 2014 թվականի մայիսի 29-ի պայմանագրի 67-րդ հոդվածի 2-րդ կետի 3-րդ ենթակետին համապատասխան): [↑](#footnote-ref-1)